Ο **Κρούνοσλαβ *Κρούνο* Σίμον** (Ζάγκρεμπ, 24 Ιουνίου 1985) είναι Κροάτης επαγγελματίας διεθνής καλαθοσφαιριστής. Με ύψος 1,97 μέτρα αγωνίζεται ως σμολ φόργουορντ και σούτινγκ γκαρντ για την κροατική Τσεντεβίτα Ζάγκρεμπ. Εκπροσωπεί επίσης την εθνική ομάδα της Κροατίας.

Επαγγελματική πορεία
--------------------

 Ο Σίμον ενώ έπαιζε για την Ουνικάχα Μάλαγα το 2013
Αφού πέρασε τα νεανικά του χρόνια στην KK Μάξιμιρ και την KK Ζρίνιεβατς, ο Σίμον εντάχθηκε στην KK Ζάγκρεμπ το 1998 και έπαιξε εκεί μέχρι το 2012, όταν υπέγραψε με την Ουνικάχα Μάλαγα του Ισπανικού Πρωταθλήματος. Στις 25 Ιουνίου 2013, ο Σίμον υπέγραψε διετές συμβόλαιο με τη Λοκομοτίβ Κουμπάν.

Στις 22 Ιουλίου 2015, ο Σίμον υπέγραψε μονοετές συμβόλαιο με την ιταλική EA7 Εμπόριο Αρμάνι Μιλάνο. Στις 11 Ιουλίου 2016 υπέγραψε διετή επέκταση συμβολαίου με τη Μιλάνο.

### Αναντολού Εφές

Στις 9 Ιουλίου 2017, ο Σίμον υπέγραψε διετές συμβόλαιο με την τουρκική Εφές Αναντολού, με το δεύτερο έτος να είναι προαιρετικό. Την περίοδο 2017–18, κέρδισε το Κύπελλο Τουρκίας Καλαθοσφαίρισης με τον σύλλογο και ονομάστηκε Πολυτιμότερος Παίχτης (MVP) Τελικού Κυπέλλου Τουρκίας Καλαθοσφαίρισης. Σε 26 εμφανίσεις στην Ευρωλίγκα τη χρονιά 2017–18, είχε μέσο όρο 9,2 πόντους, 3,9 ριμπάουντ και 3,4 ασίστ ανά παιχνίδι.

Την περίοδο 2018-19, ο Σίμον βελτίωσε την ακρίβειά του στα σουτ εντός πεδιάς, καθώς είχε μέσο όρο 9,4 πόντους σε 37 παιχνίδια στην Ευρωλίγκα τη χρονιά 2018-19 με 48,3% ευστοχία στα σουτ εντός πεδιάς Μάλιστα στις 8 Φεβρουαρίου κόντρα στην Γκραν Κανάρια είχε 25 πόντους με 8/9 σουτ, 4/4 βολές, μαζί με 4 ριμπάουντ, 3 ασίστ, 2 κλεψίματα, 4 λάθη σε 27:15 και με 34 βαθμούς στην αξιολόγηση αναδείχτηκε MVP της 22ης αγωνιστικής της Ευρωλίγκα. Η Εφές Αναντολού έκανε την πρώτη της εμφάνιση στο Φάιναλ Φορ της Ευρωλίγκας όπου έχασε από την ΤΣΣΚΑ Μόσχας στον τελευταίο αγώνα. Στο πρωτάθλημα Τουρκίας, η Εφές έφτασε στους Τελικούς, αφού νίκησε τις Μπάνβιτ και Γαλατασαράι με 2-0 και 3-0 αντίστοιχα. Στους τελικούς κέρδισε τη Φενέρμπαχτσε 4-3 και κατέκτησε τον πρώτο τίτλο πρωταθλήματος της ομάδας ύστερα από 10 χρόνια.

Στις 24 Μαΐου 2019, ο Σίμον υπέγραψε διετή επέκταση συμβολαίου με την τουρκική ομάδα. Υπέγραψε άλλη μια διετή (1+1) επέκταση συμβολαίου με την ομάδα στις 20 Ιουλίου 2020. Στις 30 Μαΐου 2021, κατέκτησε την πρώτη Ευρωλίγκα της καριέρας του, αφού η Εφές νίκησε στον τελικό την Μπαρτσελόνα 86-81. Ο ίδιος τη σεζόν 2020-21 σε 34 παιχνίδια Ευρωλίγκα μέτρησε 10,5 πόντους, 3,1 ριμπάουντ, 3,3 ασίστ και12,5 PIR. Στις 7 Ιουνίου κατέκτησε και το Πρωτάθλημα Τουρκίας, αφού η Εφές νίκησε τη Φενέρ στη σειρά των τελικών με 3-0. Στις 21 Μαΐου 2022, η Εφές νίκησε στον τελικό τη Ρεάλ Μαδρίτης 58-57 και έτσι κατέκτησε τη δεύτερη Ευρωλίγκα της καριέρας του, χωρίς ωστόσο να αγωνιστεί λόγω τραυματισμού. Συνολικά τη σεζόν 2021-22 στην Ευρωλίγκα μέτρησε 6,9 πόντους, 2,8 ριμπάουντ, 2,6 ασίστ και 7,7 PIR σε 27 αγώνες. Αυτή ήταν και η τελευταία σεζόν με την ομάδα, αφού ο ίδιος ανακοίνωσε την αποχώρηση του από την Αναντολού Εφές μετά από πέντε χρόνια παρουσίας. Την 1η Δεκεμβρίου, η Εφές απέσυρε το νούμερο «44» τιμώντας έτσι τον Κρούνοσλαβ Σιμόν για την σημαντική προσφορά του στην ομάδα.

### Τσεντεβίτα

Στις 25 Σεπτεμβρίου 2022, ανακοινώθηκε από την Τσεντεβίτα, επιστρέφοντας έτσι στην Κροατία μετά από 10 χρόνια.

Σταδιοδρομία στην Εθνική ομάδα
------------------------------

Ο Σίμον έκανε την παρθενική συμμετοχή του με την εθνική ομάδα της Κροατίας στο Ευρωπαϊκό Πρωτάθλημα Καλαθοσφαίρισης του 2011. Εκπροσώπησε επίσης την Κροατία στο Ευρωπαϊκό Πρωτάθλημα του 2013, στο Παγκόσμιο Κύπελλο Καλαθοσφαίρισης του 2014 και στο Ευρωπαϊκό Πρωτάθλημα του 2015 όπου αποκλείστηκε στους προημιτελικούς τελικούς από την Τσεχία. Κατά τη διάρκεια του Ευρωπαϊκού Πρωταθλήματος του 2015, ο Σίμον ήταν αναμφισβήτητα ο καλύτερος παίκτης της κροατικής ομάδας, καθώς είχε μέσο όρο 13,7 πόντους, 4,7 ριμπάουντ και 3,7 ασίστ ανά παιχνίδι, σε 6 παιχνίδια τουρνουά, ενώ ευστοχούσε επίσης με 54,2% στα σουτ εντός πεδιάς.

Έπαιξε επίσης με την Κροατία στους Θερινούς Ολυμπιακούς Αγώνες του 2016 και στο Ευρωπαϊκό Πρωτάθλημα του 2017. Αγωνίστηκε στο Ευρωπαϊκό Πρωτάθλημα 2022, μετρώντας 8.4 πόντους, 4.8 ριμπάουντ και 2.8 ασίστ, ενώ σούταρε με 42.9% στο τρίποντα, και φτάνοντας μέχρι τους 16, όπου η Κροατία αποκλείστηκε από τη Φινλανδία.

Στατιστικά
----------

### Εθνική ομάδα

| Ετος | Ανταγωνισμός | GP | Γ.Σ | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2011 | Ευρωμπάσκετ | 5 | 5 | 23.0 | .450 | .267 | .625 | 3.6 | 1.8 | .6 | .0 | 9.0 |
| 2013 | Ευρωμπάσκετ | **11** | **11** | 23.8 | .461 | .447 | .786 | 3.8 | 2.1 | .1 | .2 | 9.3 |
| 2014 | Παγκόσμιο Κύπελλο Μπάσκετ της FIBA | 6 | 6 | **28.2** | .333 | .367 | .750 | 4.2 | 2.3 | **1.0** | **.5** | 9.5 |
| 2015 | Ευρωμπάσκετ | 6 | 6 | 24.5 | **.542** | **.542** | .850 | 4.7 | 3.7 | .8 | .0 | **13.7** |
| 2016 | Ολυμπιακοί Αγώνες | 6 | 6 | 25.5 | .294 | .333 | **1.000** | **5.3** | **4.3** | .8 | .0 | 8.8 |

Τίτλοι-Διακρίσεις
-----------------

### Συλλογικοί

#### ΚΚ Ζάγκρεμπ

* Πρωτάθλημα Κροατίας: (2011)
* 3x Κύπελλο Κροατίας: (2008, 2010, 2011)

#### Αρμάνι Μιλάνο

* Πρωτάθλημα Ιταλίας: (2016)
* 2x Κύπελλο Ιταλίας: (2016, 2017)
* Σούπερ Καπ Ιταλίας: (2016)

#### Αναντολού Εφές

* 2x Ευρωλίγκα: (2021, 2022)
* 2x Πρωτάθλημα Τουρκίας: (2019, 2021)
* 2x Κύπελλο Τουρκίας: (2018, 2022)
* 2x Σούπερ Καπ Τουρκίας: (2018, 2019)

### Ατομικοί

* MVP στο Σούπερ Καπ Ιταλίας: (2016)
* MVP στο Σούπερ Καπ Τουρκίας: (2019)
* MVP της αγωνιστικής στην Ευρωλίγκα: (22η αγωνιστική 2018/19)

Παραπομπές
----------

1. ↑  «Lokomotiv Kuban signs Krunoslav Simon». Sportando.net. Ανακτήθηκε στις 25 Ιουνίου 2013.
2. ↑  «EA7 Milan tabs experienced swingman Simon». *Euroleague.net*. 22 July 2015.. Ανακτήθηκε στις 22 July 2015.
3. ↑  «Olimpia Milano signs Krunoslav Simon to a contract extension». *Sportando.com*. 11 July 2016.. Ανακτήθηκε στις 11 July 2016.
4. ↑  «Efes adds crafty swingman Simon». *Euroleague.net*. 9 July 2017.. Ανακτήθηκε στις 9 July 2017.
5. ↑  «MVP ο Σίμον (video)». *Eurohoops*. 8 Φεβρουαρίου 2019. Ανακτήθηκε στις 22 Μαΐου 2022.
6. ↑  «Efes, Simon agree for two more years». *euroleague.net*. 24 May 2019.. Ανακτήθηκε στις 26 May 2019.
7. ↑  «Efes signs Kruno Simon to 1+1 contract extension». *Sportando*. 20 Ιουλίου 2020. Ανακτήθηκε στις 20 Ιουλίου 2020.
8. ↑  «Ήταν δίκαιο, έγινε πράξη: Η πυραυλοκίνητη Εφές πρωταθλήτρια Ευρώπης!». *Eurohoops*. 30 Μαΐου 2021. Ανακτήθηκε στις 30 Μαΐου 2021.
9. ↑  «Πήρε... σκούπα και τον τίτλο η σαρωτική Εφές!». *SDNA*. 7 Ιουνίου 2021. Ανακτήθηκε στις 7 Ιουνίου 2021.
10. ↑  «Το 'κανε ΞΑΝΑ η Εφές! 58-57 τη Ρεάλ και Πρωταθλήτρια Ευρώπης (videos)». *Eurohoops*. 21 Μαΐου 2022. Ανακτήθηκε στις 22 Μαΐου 2022.
11. ↑  «Αναντολού Εφές: Ο Κρούνοσλαβ Σιμόν ανακοίνωσε ότι αποχωρεί μετά από πέντε χρόνια». *www.sport24.gr*. Ανακτήθηκε στις 18 Ιουνίου 2022.
12. ↑  «Εφές - Ολυμπιακός: Οι Τούρκοι απέσυραν τη φανέλα του Σιμόν με τον Ολυμπιακό (vid) | Gazzetta». *www.gazzetta.gr*. Ανακτήθηκε στις 20 Φεβρουαρίου 2023.
13. ↑  «Σιμόν: Επιστροφή στην Κροατία για χάρη της Τσεντεβίτα | Gazzetta». *www.gazzetta.gr*. Ανακτήθηκε στις 28 Σεπτεμβρίου 2022.
14. ↑  «CROATIA UNVEIL AMBITIOUS EUROBASKET SQUAD». *eurobasket2015.org*. 4 September 2015. Αρχειοθετήθηκε από το πρωτότυπο στις 13 September 2015.. Ανακτήθηκε στις 13 September 2015.
15. ↑  «CZECHS MAKE FIRST QUARTER-FINAL TRIP». *.eurobasket2015.org*. 13 September 2015. Αρχειοθετήθηκε από το πρωτότυπο στις 14 September 2015.. Ανακτήθηκε στις 13 September 2015.
16. ↑  «Krunoslav Simon». FIBA Europe. Αρχειοθετήθηκε από το πρωτότυπο στις 21 Νοεμβρίου 2015. Ανακτήθηκε στις 13 Σεπτεμβρίου 2015.

Εξωτερικοί σύνδεσμοι
--------------------

* Ο Κρούνοσλαβ Σίμον στο euroleague.net
* Ο Κρούνοσλαβ Σίμον στο αρχείο της FIBA
* Ο Κρούνοσλαβ Σίμον στη FIBA Ευρώπης
* Ο Κρούνοσλαβ Σίμον στο eurobasket.com
* Ο Κρούνοσλαβ Σίμον Αρχειοθετήθηκε 2016-06-02 στο Wayback Machine. στο legabasket.it (στα ιταλικά)
* Ο Κρούνοσλαβ Σίμον στο acb.com (στα ισπανικά)